Big-Flash -hanke

Lego Cargo Connect SM-kisat 2022
2022-05-10 10:30 - 17:00 (Europe/Helsinki) | Metropolia Myymäen kampus, Leiritie 1, Vantaa, 01600, Finland
Tervetuloa seuraamaan Metropolian Ammattikorkeakoulun, Robotiikka- ja tiedekasvatusyhdistyksen ja Vantaan kaupungin yhteistyössä järjestämään Lasten ja nuorten robotiikan First Lego League SM-kilpailuja.
Tapahtuman järjestelyistä vastaavat Robotiikka- ja tiedekasvatus ry, joka on First Lego Leaguen virallinen partner-organisaatio Suomessa sekä Metropolian Big-Flash -hanke. Mukana järjestelyissä on myös Vantaan elinkeinopalvelut.
Tapahtuman avajaiset on klo 10.30 ja tapahtuma päättyy 15.50 palkintojen jakoon. Kevään 2022 aikana aluekilpailuista on karsiutunut SM-loppukilpailuun 16 tiimiä ympäri Suomea. Kilpailijoita tapahtumassa on noin 100. Tapahtuman järjestelyihin ja tuomarointiin osallistuu noin 40-50 henkilöä. Lisäksi paikalla runsaasti katsojia eli paikan päällä on noin 300-400 ihmistä yhteensä.
Päivän aikana kilpailijat suorittavat roboteillaan kauden 2022 kisatehtäviä sekä esittelevät tiedeprojektejaan.
Kisaväellä on mahdollisuus tutustua Myyrmäen kampuksen robotiikkalaboratorioihin Robo ja AIoT- Garaget sekä Businessa Avenuen living lab -toimintaan. Garaget ovat kohtaamoalusta, joissa yritykset ja opiskelijat kehittävät yhdessä uusia innovaatioita Big-Flash -hankkeessa.
Kauden 2022 teemana on Cargo Connect
Tämän vuoden Cargo Connect haasteessa robotin tehtävänä on toimittaa rahtia kuljetusvälineille ja muihin pelialueen kohteisiin. Robotin tehtäviin kuuluu myös aktivoida erilaisia tehtävämallejaKilpailijat pohtivat tulevaisuuden kuljetustapoja, kestäviä ja taloudellisia. Nuoret kilapilijat ovat tulevaisuuden vaikuttajia.
Kisaan kuuluu kolme eri osa-aluetta:
1. Robottikisa, jossa autonomiset robotit ratkovat tehtäviä.
2.Tiedeprojekti, jossa nuoret esittelevät aiheeseen liittyvän uuden innovatiivisen ratkaisun isoon tai pienempään ongelmaan.
3. Ydinarvot, joista tärkeimpänä on opitusta iloitsemista ja hauskanpitoa.
Kauden 2022 tehtävät muodostuvat 14 eri tehtävästä. Robotin pitää toteuttaa 2,5 minuutissa sääntöjen puitteissa mahdollisimman monta tehtävää, jotka kerryttävät pisteitä.
First Lego League – Tiedettä ja tekniikkaa
FLL on maailman ylivoimaisesti suurin robotiikkaan liittyvä kisailu, johon osallistuu vuosittain noin 300 000 nuorta ympäri maapallon. First Lego Leaguen kilpailuaihe vaihtuu joka vuosi. Joka syyskuussa julkaistaan uusi haaste, jonka ratkaisemiseen on Suomessa alkuvuoteen saakka aikaa. Aiheet perustuvat ajankohtaisiin tosielämän haasteisiin. Kisa pelataan n. 2,4 m × 1,1 m -kokoisella pelilaudalla, jossa esteinä eli haasteena on Lego-palikoista rakennetut tehtävät. Robotti on Lego Mindstorms -teknologiaan perustuva autonominen robotti.
Aikataulu
10.30 Avajaiset, auditorio
11.00 – 11.30 Kampusrastit: Business avenue, Garaget ja koneautomaation labra
12.50 – 13.20 Kampusrastit: Business avenue, Garaget ja koneautomaation labra
12:00 – 15.20 Mahdollisuus haastatella lapsia ja tutustua heidän tekemiin tiedeprojekteihin: ruokala ja aula
12:00 – 13.20 Mahdollisuus haastatella tapahtuman isäntiä ja järjestäjiä
Robottikilpailu: Ääntä, toimintaa ja suuria tunteita: MMC102
13:20 – 15.20 Robottikilpailu erä 1
14.10 – 15.20 Robottikilpailu erä 2
15.00 – 15.20 Robottikilpailu erä 3
15.50 – 16.40 Päättäjäiset ja palkintojenjako palkintojenjako auditoriossa’
Robotiikka- ja tiedekasvatusyhdistyksen sivut

Helsingin Suomalaisessa Yhteiskoulun tekniikan opettaja Tuomo Einiö katsoo, että FLL antaa erinomaisen kokonaisuuden perusopetuksen nykyopetussuunnitelman monialaisiin opintoihin. Helsingin Suomalaisessa Yhteiskoulussa kaikki viidesluokkalaiset osallistuvat luokanopettajan oppitunneilla FLL:n vuotuisen teeman mukaiseen projektityöhön. Sen aikana lapset harjoittelevat ja soveltavat usean eri oppiaineen sisältöjä ja työtapoja. Ryhmässä toimiminen, yhteistyötaidot ja monipuolisen tehtäväkokonaisuuden tekeminen ovat hyvää harjoitusta tulevia opintoja silmällä pitäen, sanoo Einiö.

Teknologia 22
2022-05-03 - 2022-05-05
Tervetuloa Metropolia AMK:n osastolle Teknologia 22 tapahtumaan!

Pohjoismaiden johtava teknologiatapahtuma Teknologia 22 järjestetään 3.–5.5.2022 Helsingin messukeskuksessa. Tapahtuman teemaksi on valittu Kestävän huomisen ratkaisut – Solutions for Sustainable Future. Teknologia on tapahtuma sinulle, joka työskentelet teollisuuden ja teknologian alalla ja haluat kasvattaa asiantuntemustasi, oppia uutta ja verkostoitua! Metropolia on mukana messuilla näytteilleasettajana. Rekisteröidy messukävijäksi nyt!
Teknologia 22 aihealueet:
automaatio • elektroniikka • energia • hydrauliikka ja pneumatiikka • levytyö • koneenrakentaminen •
kunnossapito • AI ja robotiikka • ICT • 3D
Osastolla edustavat kone- ja ajoneuvotekniikan koulutusohjelma, Formulatiimi ja Big-Flash -hanke.
Big-Flash -hankkeessa etsimme uusia yrityksiä ensi syksylle. Tule tapaamaan meitä, niin voidaan selvittää voidaanko teknologian avulla kehittää yritysesi toimintaa kokeilemalla ideaa projekteissamme.
https://teknologia.messukeskus.com/

Kevätkattaus
2022-03-29 10:00 - 11:00
Tervetuloa Big-Flashin Kevätkattaukseen! 🤖
Big-Flash järjestää Kevätkattaus-tapahtuman 29.3. kertomaan meistä ja projektiemme mahdollisuuksista yrityksille ja opiskelijoille.
Ohjelma:
☕ Aamukahvia
🦾 MIR100 robotti
💡 Big-Flash info
🍄 Brightplus sieniprinttaus
🤖 Sodexo siivousrobotti
📽️ HSY 360 interaktiivinen esittelyvideo
Tule tutustumaan meidän projektimahdollisuuksiin!
